钦定古今图书集成/理学汇编/学行典/第153卷 > 单居离
## 钦定古今图书集成/理学汇编/学行典/第153卷 > 单居离

按《阙里志》：单居离，曾子门人尝问曰：“事亲有道乎？”曾
子曰：“有。爱而敬之。父母之行，中道则从，行不中道则
谏。父母所忧忧之，所乐乐之。”问曰：“事兄有道乎？”曾子
曰：“有。尊事之，以为己望也。兄之行若中道，则兄事之；
行若不中道，则养之。”问曰：“使弟有道乎？”曰：“有。嘉事不
失时也。弟之行若中道，则正以使之；若不中道，则兄”
事之。《诎》！事兄之道若不可，然后舍之矣。